ไฟแนนซ์ทูเดย์
ผลกระทบจากน้ำท่วมตอนนี้สะเทือนทั้งวงการบ้านและรถยนต์
30 ต.ค. 2565

ผลกระทบจากน้ำท่วมตอนนี้สะเทือนทั้งวงการบ้านและรถยนต์ 
โดย..ภูคา
เพราะคนที่ดาวน์บ้านในพื้นที่น้ำท่วมสูงเป็นเมตรเริ่มถอดใจขอทิ้งดาวน์ เพราะไม่อยากได้บ้านในโซน พูล วิลลา ที่เต็มไปด้วยน้ำ ส่วนคนที่ดาวน์รถกันไว้ก็ส่อแววว่าจะพากันทิ้งดาวน์ เพราะจะเอาเงินไปซ่อมบ้านหลังน้ำลดก่อน 
ด้านชาวบ้านที่น้ำท่วมบ้านพังเสียหาย ฝากถามว่า เกณฑ์การได้รับเงิน 3 หมื่นบาท มันเป็นยังงัยกันแน่แม่ปูเอ๋ย แล้วมีใครได้เงินก้อนนี้กันจริงๆ บ้างหรือยัง เพราะขนาดโทร.ไป Call Center ของ ศปภ. ภายใต้การจัดการของนายตำรวจมืออาชีพ “พล.ต.อ.ประชา พรหมนอก” รมว.ยุติธรรม ยังบอกว่า “ไม่รู้ ไม่ทราบ” มีแต่เกณฑ์การจ่ายเงินชดเชย 5,000 บาท ชี้โพรงให้ขนาดนี้ รัฐบาลช่วยขยายความหน่อยยยย
ขอเถอะว่ารัฐบาลอย่าปากว่าตาขยิบ ถ้าจะช่วยคนที่เดือดร้อนก็ต้องทำกันจริงๆ จังๆ เพราะตอนนี้แฟชั่นรื้อกระสอบทรายกำลังระบาดหนักในแทบทุกพื้นที่จริงๆ จำเป็นอย่างยิ่งที่จะต้องมีการเยียวยาคนเหนือน้ำที่ได้รับผลกระทบจากน้ำท่วมขังมายาวนาน ต้องแบกทุกข์แสนสาหัสจนทนไม่ไหว ทำไมไม่ตั้งเงินเยียวยาคนเหนือน้ำ เขาจะได้รู้ว่าได้รับอะไรจากการทนทุกข์แทนคนเมือง
ชั่วโมงนี้ขอให้รัฐบาลช่วยโฟกัสไปที่คนเดือดร้อนก่อน เพราะถ้าว่าคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ของ ดร.โกร่งวีรพงษ์ รามางกูร ก็ดูจะมุ่งแต่การไปซัพพอร์ตนักลงทุนต่างชาติวาดประเทศในอนาคต และแต่งตั้งคณะกรรมการมาอีกมากมายหลายชุดจนวุ่นวายไปหมด แต่ปากท้องและความเดือดร้อนของชาวบ้านนั้นมันแบกกันม่ายไหวเจงงงง